**भारत सरकार**

पर्यावरण एवं वन मंत्रालय

**राज्य सभा**

अतारांकित प्रश्न सं0 33

22-11-2011 को उत्तर के लिए

**'' शहरी जीव-जन्तुओं एवं वनस्पतियों पर ई एम आर का प्रभाव ''**

**33 : प्रो0 अनिल कुमार साहनी :**

क्या **पर्यावरण और वन मंत्री** यह बताने की कृपा करेंगे कि :

(क) क्या संचार टावरों से होने वाला विद्युत-चुम्बकीय विकिरण (ई0एम0आर0) गौरैयाओं और मधुमक्खियों की घटती संख्या के लिए उत्तरदायी है;

(ख) यदि हां, तो गौरैयाओं और मधुमक्खियों के जीवन की रक्षा करने के लिए क्या उपाय किए गए हैं;

(ग) क्या शहरी जीव-जन्तुओं और वनस्पति को ई0एम0आर0 से बचाने के लिए कानून बनाने का कोई प्रस्ताव है; और

(घ) मंत्रालय द्वारा ई0एम0आर0 के संबंध में संचार टावर, कम्पनियों के खिलाफ क्या कार्रवाई की गयी है/किये जाने का विचार है?

**उत्तर**

**पर्यावरण एवं वन राज्य मंत्री (स्वतंत्र प्रभार)**

**(श्रीमती जयंती नटराजन)**

(क) पर्यावरण एवं वन मंत्रालय द्वारा गठित 'गौरैयाओं और मधुमक्खियों सहित वन्यजीव पर संचार टावरों के संभावी प्रभाव का अध्ययन करने के लिए विशेषज्ञ दल' द्वारा प्रस्तुत रिपोर्ट, अंतिम रुप से वैज्ञानिक रिपोर्टों के आधार पर स्थापित नहीं किया गया है जो संचार टावरों के विद्युत चुम्बकीय विकिरण (ईएमआर) भारत में शहरी क्षेत्रों में चिड़ियों और मधुमक्खियों की घटती संख्या के लिए उत्तरदायी है ।

(ख) प्रश्न नहीं उठता ।

(ग) और (घ) ऐसा कोई प्रस्ताव नहीं है ।

**\*\*\*\*\*\*\*\*\*\*\***